Անուշ Բաբայան

**Անուշ Բաբայան** (), հայ նկարչուհի, մանկավարժ, մանկավարժական գիտությունների թեկնածու, դոցենտ, ՀՀ Նկարիչների Միության անդամ, Էստոնիայի նկարիչների միջազգային միության անդամ (2018 թվականից) և Հայ նկարիչների միջազգային հիմնադրամի անդամ։

## Կյանք և գործունեություն

Անուշ Գարեգինի Բաբայանը ծնվել է 1954 թվականի հունվարի 3-ին, Երևանում։
1977 թվականին  ավարտել է Երևանի պետական համալսարանի բանասիրական ֆակուլտետը։ 2001-2004 թվականներին ուսանել է Մ.Տանկի անվան Բելառուսի պետական մանկավարժական համալսարանում (Մինսկ, Բելառուսի Հանրապետություն)։ 2006 թվականին պաշտպանել է թեկնածուական ատենախոսություն՝ «Ուսանողների գեղագիտական արժեքային կողմնորոշումների ձևավորում ուսումնական գործընթացում» թեմայով Մոսկվայի պետական լեզվաբանական համալսարանում (13.00.01 մասնագիտություն – ընդհանուր մանկավարժություն, մանկավարժության և կրթության պատմություն)։
2020 թվականին Անուշ Բաբայանին Բարձրագույն որակավորման հանձնաժողովը շնորհել է դոցենտի գիտական կոչում (D N 03930)։
Անուշ Բաբայանը դասավանդում է հեղինակային առարկաներ՝ Արվեստի արժեքաբանություն, Գեղագիտական հաղորդակցության տեխնոլոգիաներ, Խոսակցական հաղորդակցություն։
Անցել է բազմաթիվ մասնագիտական վերապատրաստումներ արտերկրում, ինչպես *IAPP* Դրական հոգեթերապիայի դասընթաց (Վիսբադեն, Գերմանիա) WAPP-ի Պոզիտիվ հոգեթերապիայի համաշխարհային ասոցիացիայի աջակցությամբ՝ մասնագիտական կրթության միջազգային չափանիշներին համապատասխան (դասընթացի տևողությունը 200 ակադեմիական ժամ)։

Լինելով Մինսկի դեսպանների և օտարերկրյա ներկայացուցիչների կանանց միջազգային ակումբի (*ММЖК*) մշակույթի գծով փոխնախագահը՝ իրականացրել է մշակութային և կրթական նախագծեր՝ «Արվեստի դիվանագիտություն», «Լինգվա ակումբ», «Իմ երկրի արժեքներն ու ավանդույթները», կազմակերպել է համերգներ ավելի քան 55 երկրների մասնակցությամբ, «Կլոր սեղան», ստեղծագործական հանդիպումներ Բելառուսի Պետական Համալսարանի, Մինսկի Պետական Լեզվաբանական համալսարանի և այլ համալսարանների և պրոֆեսորադասախոսական կազմի, ուսանողների հետ, Բելառուսական Առաջին ալիքի «Խոհարարական դիվանագիտություն» հեռուստաշոուի համահիմնադիր։ Անուշ Բաբայանը Խոսել է Հայաստանի մշակութային կյանքի և գեղարվեստական արժեքների մասին, Ելույթներ ունեցել  ռադիոյով և հեռուստատեսությամբ, թերթերում, ամսագրերում, մասնակցել գիտագործնական միջազգային գիտաժողովների և այլն։ Հայաստանում, Բելառուսում, Ռուսաստանում, Չեխիայում
ուսումնական առարկաների տեխնոլոգիաների եւ ձեռնարկների հեղինակ է։ Ներկայումս դասավանդում է Հայ-ռուսական համալսարանում՝ «Արվեստի արժեքաբանություն» հեղինակային առարկան։

## Ցուցահանդեսներ
Անուշ Բաբայանը սկսել է նկարել 2012 թվականի օգոստոսից չինական գեղանկարչության Սուիբոկու (ճապոնական Գոհուա) ոճով (բրնձի թղթի վրա՝ չինական վրձնով և հանքային ներկերով)։
2013-2015 թվականների ընթացքում կազմակերպվել է 7 անհատական ցուցահանդես՝ 
*«Ծիրանի երկրի համը» (Բելառուսի Հանրապետության պետական երաժշտական թատրոնում), 
*«Ոգեշնչվածը» (Բելառուսի Հանրապետության պետական գրադարանում), 
*«Արարատից Կարպատներ» (Բարեկամության տանը), 
*«Մոնոլոգ, Դիալոգ, Պոլիլոգ» (Բելառուսի պետական համալսարանում), 
*«Դուդուկի ձայնի ներքո» (Յ. Կուպալայի պետական գրականության թանգարանում), 
*«Հոգեպտույտ» (Մինսկ-Նորությունների մամուլում)։ հոլդինգ
*«Երբ հրեշտակները երգում են...» (Բելառուսի Հանրապետությունում Հայաստանի դեսպանատանը)

2016-2024 թվականերին՝ 
*«Երազանքի երևակայություն» (Հայ-ռուսական Համալսարան), 2016 
*«Գարունը Չինաստանում» (Հայաստանի Պետական Արվեստի Պատկերասրահում), 2017
*«Դու կին ես, դու գիրք ես գրքերի մեջ...» (Երևանի պետական համալսարան), 2017  
*«Որտեղ կա վերջ, այնտեղ կա նոր սկիզբ» (Մ.Վ. Լոմոնոսովի անվան Համալսարան), 2018
*ՀՀ արտաքին գործերի նախարարության և Սփյուռքի նախարարությունում Էստոնիայի նկարիչների միության կազմակերպած ցուցահանդես, 2018
*«Տեսողական աղոթք»՝ Կոմիտասի և Օ.Թումանյանի ծննդյան 150-ամյակին նվիրված անհատական ցուցահանդես Երևանի Ժամանակակից արվեստի թանգարանում, 2019
*Հայաստանի նկարիչների միության «Երազներ» խորագրով ժամանակակից հայ նկարիչների ցուցահանդեսի համար ընտրվել են մի քանի նկարներ, Երևան, 2019
*«Աստծո լույսը արվեստում», Էստոնիայի նկարիչների միջազգային միության անդամ հայ նկարիչների ցուցահանդես, որը նվիրված է 40 երկրների արվեստագետների միջազգային հանրության կազմավորման 13-ամյակին, Հայաստան, Երևան, 2020
*«Բանաստեղծի հոգին»՝ ցուցահանդես, ինքնաճանաչման սեմինար թանգարանում։ Ավետիք Իսահակյան ՀՌՀ ուսանողների մասնակցությամբ, Երևան, 2020 
*«Գարունը դեռ առջևում է...», նկարներն ընտրվել են Հայ նկարիչների կենտրոնի կողմից և ցուցադրվել «Արվեստների աշխարհ» պատկերասրահում, Երևան, 2021
*«Տիեզերքի տեսողական թելեր», գեղանկարների անհատական ցուցահանդես Արամ Խաչատրյանի տուն-թանգարանում՝ նվիրված Արցախյան 3-րդ պատերազմի հերոսների հիշատակին, Երևան, 2021 
*«Տիեզերք. ժամանակ, տարածություն»՝ Տիեզերագնացության օրվան և հայ աստղաֆիզիկոսներին նվիրված անհատական ցուցահանդես, ՀՌՀ, Երևան 2022
*«Հոգևոր փոխակերպում» ցուցահանդես ԱՄՆ-ում, Կալիֆոռնիա, Նոյեմբերի 25-ից դեկտեմբերի 1, 2023, Brick &Mortar Loiter Galleries, 425, The Promenade North, Long Bech, CA, 98802 
*Ցուցահանդես «Իմ միկրոկոսմը», 2023 թվականի դեկտեմբերի 8-25, ԱՄՆ, Տեխաս, Օսթին, 2507 Caparzo Dr.. Cedеr Pаrk,TX,CA 78613
*Ցուցահանդես «Տիեզերք», 2023 թվականի դեկտեմբերի 10-16, ԱՄՆ, Կալիֆոռնիա, Ուիլշեր, Art2Art,.5464Wiltshire Blvd, LA, CA 90036 
*«Մշակույթների, ժամանակների և սերունդների երկխոսություններ» ցուցահանդեսը 2024 թվականի հունվարի 21-23., Northwest Hills, 7050 Village Center Dr, Austin, TX, 78731
**Dillards Center*-ում կայացել է «Գույնը, հոտը, գարնան ներկերը» ցուցահանդեսը, 2024 թվականի փետրվարի 15-20, 11200 Lakeline Mall Dr, Cedar Park, TX 78613
Նկարների հետ ցուցադրվել են բնական մետաքսից շալեր և շարֆեր՝ պատրաստված Անուշ Բաբայանի կտավների մոտիվներով։
*Harmony within ցուցահանդես, ապրիլի 28- մայիսի 19, 2024, ԱՄՆ, Վեսթ Հոլիվուդ, արժանացել է առաջին մրցանակի, քաղաքի ղեկավարության կողմից պարգեւատրվել է պատվոգրով։
*Art beyond spring 2024 արվեստի առցանց մրցույթում (ապրիլի 7, 2024) «Պոետի հոգին» կտավը հաղթել է եւ տպագրվել Նյու Յորքում՝ արվեստի ամսագրի շապիկին։

## Թարգմանչական գործունեություն
Անուշ Բաբայանի թարգմանությամբ հայերեն լույս է տեսել բելառուս պոետ Յանկա Կուպալայի  22 սոնետների ժողովածուն, որոնք տպագրվել են Մինսկում՝ Բալառուսի Մշակույթի նախարարության հովանո ներքո։

Ժամանակակից արձակագիր Վարդգես Դավթյանի նովելները՝ հայերենից ռուսերեն, որոնք տպագրվել են *Литературная Армения* ամսագրում, նաև  Մարգարիտ Դերանցի պատմվածքները։

## Ծանոթագրություններ

## Արտաքին հղումներ
*Անուշ Բաբայանը՝ «Լեոնարդո դա Վինչիի» մրցանակակիր
*https://www.irates.am/hy/1723313324, Անուշ Բաբայանի կտավների ցուցահանդեսը Գլենդելում, օգոստոս 2024
*Անուշ Բաբայանի կտավները և ցուցահանդեսների ցանկը ''Armenian Artists Project (AAP) պաշտոնական կայքէջում
*Անուշ Բաբայան, Առաջին Ալիք, «Առավոտ Լուսո» հաղորդաշար

Կատեգորիա:Հայ նկարչուհիներ
Կատեգորիա:Հայ մանկավարժներ
Կատեգորիա:Մանկավարժական գիտությունների թեկնածուներ